**Referat af AMG møde på BI 26.10.2017**

Til stede: Klaus Lehn Petersen., Rikke Holm, Nicoline A. Nielsen, Sonja Jacobsen, Marianne Holmer og Annette Duus.

1. **Godkendelse af referat:**

Referatet godkendes med følgende kommentarer:

* Marianne har på sidste ledelsesmøde fået positive tilbagemeldinger på GRUS, hvor GRUS afholdes individuelt i forskningsgrupperne. Og ønsker derfor at fortsætte med at afholde dem på den måde.

1. **Arbejdsulykker/ tilløb/ sygefravær:**

Sygefraværet er pænt.

En del TAP har mange +timer stående på flexkontoen. Og MUS er i gang.

Klaus har registreret en arbejdsulykke, da VB kom til skade med foden på en trappe. Ved arbejdsulykker er det Merete Skov Habermann/ Arbejdsmiljøkontoret der beslutter om der skal foretages en registrering eller anmeldelse.

1. **Valg:**

Annette og Rikke har valgt ikke at genopstille som AMR. Katrine Clement Kirkegaard opstiller for Øko. i stedet for Rikke. Der er ikke opstillet kandidater for Tox/Fys. Marianne vil undersøge om der i stedet kan laves en observatørpost. Sonja vil overveje om hun vil ændres til AMR i stedet for sin observatørpost. Mogens Flindt vil eventuelt overtage som repræsentant for VIP efter Ole.

Klaus, Dina og Nicoline forbliver i gruppen.

1. **Beredskabsøvelse:**

Hovedarbejdsmiljøudvalget har besluttet at der fremover vil blive afholdt uvarslede øvelser. Lone N.B/ Marianne skal dog godkende dagene inden øvelserne.

AMR melder beslutningen ud i forskningsgrupperne.

1. **Brandtilsyn:**

De store branddøre på gangene i V2 smækker ofte uden grund. Der opfordres til at ringe til teknisk service/8888 når det sker.

Der vil komme brandtilsyn 2. november, hvor Rikke vil være kontaktperson. Peter Søholt vil deltage og nævne vores ønske om udskiftning af dørene i Øko lab og NordCee lab.

Sonja nævner at der i kældergangen findes 3 på hinanden følgende branddøre og spørger til om det er nødvendigt. Og Klaus nævner at det samme gælder porte i gangen til bygning 41. Muligvis en del af dørene kan holdes permanent åbne eller fjernes for at lette gennemgangen..

1. **Temadag:**

Temaerne og diskussionerne fungerede fint, men kom måske lidt for meget i detaljer. Og muligvis temaerne ikke var så TAP relevante. Mange TAP ansatte finder temaerne interessante, men følte ikke at de i så høj grad kunne bidrage.

Også de studerende manglede i diskussionerne.

Næste års tema kan muligvis omhandle forskning.

1. **Eventuelt:**

Klaus nævner at han ofte arbejder med problemer, der egentligt burde varetages af Teknisk Service. Og spørger til en evt kompensering for sådant AM arbejde. Byggeafsnit V3 er meget problemfyldt. Og det virker som om Teknisk Service mangler ressourcer.

1. **Rundering:**

Rundering i Øko lab.

Kommende runderinger:

~~NordCee lab.~~

~~Tox/Fys lab.~~

~~Øko lab.~~

Værksted

Lyd lab.

Akvarierum

Fællesarealer

Kontorer